বিহারের হেভিওয়েট প্রার্থীদের মধ্যে কে এগিয়ে? কে পিছিয়ে?

ওয়েব ডেস্ক: বিহার বিধানসভা নির্বাচনের (Bihar Assembly Election) ভোটগণনা চলছে জোরকদমে। বেলা ১২টার আগেই সামগ্রিক চিত্র অনেকটাই স্পষ্ট হয়ে যাবে বলে মনে করা হচ্ছে। তার মধ্যেই নজর রাখা হচ্ছে রাজ্যের হেভিওয়েট প্রার্থীদের দিকে—কে কোথায় এগিয়ে, আর কে বা পিছিয়ে। আসুন এক নজরে দেখে নেওয়া যাক,

এক নজরে, হেভিওয়েট প্রার্থীদের আসনভিত্তিক অবস্থান

১. তেজস্বী যাদব (আরজেডি) – রাঘোপুর
বৈশালী জেলার ঐতিহ্যবাহী রাঘোপুর আসনে হ্যারিকেন প্রতীকে লড়ছেন ৩৬ বছরের তেজস্বী। নিজের ‘দুর্গ’-এ এবারও দাপট বজায় রেখে আপাতত এগিয়ে।

২. তেজপ্রতাপ যাদব (জেএসজেডি) – মাহুয়া
বৈশালীর মাহুয়া আসনে প্রতিদ্বন্দ্বিতা করছেন। তবে গণনার শুরুতেই পিছিয়ে পড়েছেন তিনি।

আরও পড়ুন: NDA vs INDIA, ব্যালট গণনা শুরু হতেই সাপ-লুডোর লড়াই, দেখুন

৩. মৈথিলী ঠাকুর (বিজেপি) – আলিনগর
দারভাঙ্গা জেলার আলিনগর আসনে বিজেপির প্রার্থী হিসেবে লড়া মৈথিলী আপাতত এগিয়ে।

৪. বিজয় কুমার চৌধুরী (জেডি ইউ) – সরৈরঞ্জন
সমস্তিপুরের এই গুরুত্বপূর্ণ আসনে এগিয়ে রয়েছেন জেডিইউ-র অভিজ্ঞ নেতা বিজয় কুমার চৌধুরী।

৫. মদন সাহনি (জেডি ইউ) – বাহাদুরপুর
দারভাঙ্গার বাহাদুরপুর আসনেও দাপট দেখাচ্ছেন মদন সাহনি। আপাতত এগিয়ে।

৬. সম্রাট চৌধুরী (বিজেপি/এনডিএ) – তারাপুর
মুঙ্গের জেলার তারাপুরে সম্রাট চৌধুরীও সামনে। শুরু থেকেই এগিয়ে।

৭. বিজয় কুমার সিনহা (বিজেপি) – লক্ষীসরাই
লক্ষীসরাই জেলার লক্ষীসরাই আসনে স্পষ্ট ব্যবধানে এগিয়ে রয়েছেন প্রাক্তন স্পিকার বিজয় কুমার সিনহা।

৮. মঙ্গল পাণ্ডে (বিজেপি) – সিওয়ান
সিওয়ান আসনে বিজেপির রাজ্যস্তরের প্রভাবশালী নেতা মঙ্গল পাণ্ডে এগিয়ে।

৯. শ্রাবণ কুমার (জেডি ইউ) – নালন্দা
মুখ্যমন্ত্রী নীতীশ কুমারের জেলা নালন্দায় শ্রাবণ কুমারও এগিয়ে।

১০. নীতীন নবীন (বিজেপি) – বাঁকিপুর
পাটনার হাই-প্রোফাইল বাঁকিপুর আসনেও এগিয়ে রয়েছেন নীতীন নবীন।

প্রথম সারির সংবাদমাধ্যমের প্রতিবেদন অনুযায়ী, এনডিএ (বিজেপি + জেডিইউ): ১৫৯, মহাগঠবন্ধন: ৭৩, অন্যান্য: ৪। ২৪৩ আসনের বিহার বিধানসভায় সরকার গঠনের জন্য প্রয়োজন ১২২টি আসন। সেই তুলনায় শুরুতেই ম্যাজিক ফিগার ছুঁয়ে ফেলেছে এনডিএ, এমনটাই ইঙ্গিত করছে গণনার প্রাথমিক পর্ব।